Oficialusis leidinys L 192 , 11/07/1992 p. 0023 - 0030

specialusis leidimas suomių kalba: skyrius 2 tomas 8 p. 0131

specialusis leidimas švedų kalba: skyrius 2 tomas 8 p. 0131



Komisijos reglamentas (EEB) Nr. 1911/92 1992 m. liepos 9 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Komisijos reglamentu (EEB) Nr. 1039/92 [2], ypač į jo 9 straipsnį, kadangi, siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis; kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus, remiantis 3 skiltyje išdėstytais paaiškinimais; kadangi tikslinga, kad pagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šio reglamento, turėtojas pagal Komisijos reglamento (EEB) Nr. 3796/90 [3] 6 straipsnio nuostatas ir toliau galėtų ja remtis tam tikrą laiką, jei jis yra sudaręs sutartį, minimą Tarybos reglamento (EEB) Nr. 1715/90 [4] 14 straipsnio 3 dalies antrosios pastraipos a arba b punktuose; kadangi šiame reglamente numatytos priemonės atitinka Nomenklatūros komiteto nuomonę dėl pridedamos lentelės produktų Nr. 1, 3, 4, 5, 6, 7, 8, 9; kadangi Nomenklatūros komitetas nepareiškė nuomonės dėl pridedamos lentelės produkto Nr. 2 iki jo pirmininko nustatytos datos, PRIĖMĖ ŠĮ REGLAMENTĄ: 1 straipsnis Prekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal atitinkamus KN kodus, nurodytus minėtos lentelės 2 skiltyje. 2 straipsnis Pagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šio reglamento, turėtojas pagal Reglamento (EEB) Nr. 3796/90 6 straipsnio nuostatas ir toliau gali ja remtis dar 60 dienų nuo šio reglamento taikymo dienos, jei jis yra sudaręs sutartį, minimą Reglamento (EEB) Nr. 1715/90 14 straipsnio antros pastraipos a arba b punktuose. 3 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1992 m. liepos 9 d. Komisijos vardu Christiane Scrivener Komisijos narė [1] OL L 256, 1987 9 7, p. 1. [2] OL L 110, 1992 4 28, p. 42. [3] OL L 365, 1990 12 28, p. 17. [4] OL L 160, 1990 6 26, p. 1. -------------------------------------------------- PRIEDAS Prekių aprašymas | Klasifikavimas KN kodas | Paaiškinimas | (1) | (2) | (3) | 1.Vienspalvis lengvas megztas drabužis (100 % medvilnės) ilgomis rankovėmis, skirtas viršutinei kūno daliai uždengti ir siekiantis žemiau juosmens. Jis turi apvalią prigludusią iškirptę su aukštu prisiūtu lastiku (temple) (4 cm aukščio). Drabužis priekyje iš dalies atviras žemiau iškirptės ir susegamas saga dešinę pusę užmetus ant kairės. Jis turi klostes ties pečiais ir petukus (žr. nuotrauką Nr. 501). | 61061000 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skyriaus 4 pastabą bei KN kodų 6101 ir 61061000 formuluotę. Taip pat žr. Kombinuotosios nomenklatūros aiškinamąsias pastabas, susijusias su KN kodu 6106. Kadangi drabužis turi bendrųjų marškinių-palaidinukės savybių (sukirpimas, apsiuvai ir bendra išvaizda), jis negali būti klasifikuojamas kaip gaminys, panašus į KN kodo 6110 megztinį (puloverį). | 2.Dviejų drabužių rinkinys mažmeninei prekybai, kurį sudaro:a)megztas dvispalvis (dryžuotas) pūkinis drabužis (80 % medvilnės ir 20 % poliamido), skirtas viršutinei kūno daliai uždengti, ilgomis rankovėmis ir apvalia iškirpte be užsegimo. Šio drabužio iškirptė, rankogaliai ir apačia apsiūti lastiku (temple) (žr. nuotrauką Nr. 504 A);b)vienspalvės megzto pūkinio audinio (80 % medvilnės ir 20 % poliamido) kelnės nuo juosmens iki kulkšnių be susegimo ties juosmeniu. Drabužis ties juosmeniu sutraukiamas tampria juosta, o prie klešnių galų yra prisiūtas lastikas (templė) (žr. nuotrauką Nr. 504 B). | 61083190 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skyriaus 8 pastabą bei KN kodų 6108, 610831 ir 61083190 formuluotę. Atsižvelgiant į bendrą drabužių išvaizdą ir audinio pobūdį, šis rinkinys turėtų būti vadinamas pižama. | 3.100 % medvilnės megztas drabužis trumpomis rankovėmis, skirtas viršutinei kūno daliai uždengti ir siekiantis žemiau juosmens, su lastikinio mezgimo (megztos templės) apykakle, kurios dešinė pusė užsiausta ant kairės, be susegimo.Ant drabužio krūtinės aukštyje yra papuošimas, jo rankovių galai ir apačia yra apsiūti (žr. nuotrauką Nr. 453). | 61102099 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 6110, 611020 ir 61102099 formuluotę. Taip pat žr. Kombinuotosios nomenklatūros aiškinamąsias pastabas, susijusias su KN kodu 6110. Drabužis panašus į megztinį (puloverį). | 4.100 % sintetikos megztas drabužis, skirtas viršutinei kūno daliai uždengti ir siekiantis žemiau juosmens, su apykakle be susegimo, ilgomis rankovėmis ir apsiūta apačia. Drabužis taip pat turi trikampio formos lastikinio mezgimo (megztos templės) intarpą iškirptės priekyje (žr. nuotrauką Nr. 452). | 61103099 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 6110, 611030 ir 61103099 formuluotę. Taip pat žr. Kombinuotosios nomenklatūros aiškinamąsias pastabas, susijusias su KN kodu 6110. | 5.Drabužis iš akytos gumos, iš abiejų pusių padengtos megztu audiniu, skirtas apatinei kūno daliai nuo juosmens uždengti ir siekiantis žemiau kelių, atskirai apgaubiantis kiekvieną koją ir neturintis susegimo. Prie drabužio siūlių pritvirtinta tampri juosta (šortai) (žr. nuotrauką Nr. 503). | 61130010 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 95 skyriaus 1 pastabos e punktą bei KN kodų 6113 ir 61130010 formuluotę. | 6.Megzta kojinių tipo avalynė iš tekstilinių pluoštų (85 % akrilo, 13 % nailono ir 2 % kitų pluoštų), be pritvirtintų padų, tik su neslidžiomis PVC juostelėmis ant padų, kurios padeda vaikštant lakuotais arba slidžiais paviršiais (žr. nuotrauką Nr. 467). | 61159399 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 6115, 611593 ir 61159399 formuluotę. | 7.Mažmeninei prekybai skirta dovana, kurią sudaro tokie gatavi tekstilės dirbiniai iš 100 % medvilnės kilpinio rankšluosčių audinio: | | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 6209, 62092000, 6302 ir 63026000 formuluotę. Neteisinga būtų manyti, kad šie trys gaminiai sudaro rinkinį. Taip pat žr. suderintos sistemos aiškinamąsias pastabas, susijusias su nomenklatūros aiškinimo 3 bendrosios taisyklės b dalies X pastraipos b punktu. | a)kūdikiui vilkėti skirtas stačiakampio formos gaminys su iš vienos pusės pritvirtintu kapišonu su puošniu motyvu. Prie dviejų kampų prisiūtos juostelės, kurias galima surišti ties juosmeniu (chalatas) (žr. nuotrauką Nr. 466 A); | 62092000 | b)stačiakampio formos kumštinių pirštinių tipo flanelė (žr. nuotrauką Nr. 466 B); | 63026000 | c)seilinukas su dviem juostelėmis, surišamomis aplink kaklą (žr. nuotrauką Nr. 466 C). | 62092000 | 8.Kulkšnį ir dalį pėdos apgaubiantis gaminys iš megzto elastinio audinio su skyle kulnui. Skylės dugne ir iš kraštų prisiūtos prispaudžiamosios guminės juostelės (kulkšnies atrama) (žr. nuotrauką Nr. 469). | 63079010 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 90 skyriaus 1 pastabos b punktą bei KN kodų 6307, 630790 ir 63079010 formuluotę. | 9.Kelį ir dalį kojos apgaubiantis gaminys iš akytos gumos, iš abiejų pusių padengtos megztu audiniu, su skyle kelio girnelei. Tampri juosta pridengia užpakalyje esančią siūlę (kelio atrama) (žr. nuotrauką Nr. 502). | 63079010 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 90 skyriaus 1 pastabos b punktą bei KN kodų 6307, 630790 ir 63079010 formuluotę. | +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------